Nothing Phone (3) præsenteres den 4. marts

Nothing har annonceret lanceringsdatoen for sin første smartphone i 2025, hvilket forventes at være Nothing Phone (3).

Ifølge et opslag på X (tidligere Twitter) afsløres Phone (3) den 4. marts 2025. Dette vil altså foregå under Mobile World Congress (MWC) i Barcelona. Messen løber fra 3. til 6. marts, og eventet starter kl. 11 dansk tid. Lanceringen forventes at blive live-streamet.

Den korte video afslører en ny designretning for Nothing Phone (3). Baseret på billedet vil telefonen have en kamera-setup med tre linser, kontra to linser på Phone (2). Det ikoniske Glyph Interface på bagsiden af telefonen vender også tilbage.

Power in Perspective. 4 March 10:00 GMT. pic.twitter.com/D10WiYwov0
— Nothing (@nothing) January 27, 2025

Første flagskibsmodel fra Nothing

Nothing Phone (3) bliver efter sigende selskabets første flagskibstelefon, hvilket markerer en overgang fra tidligere budget- og mellemklassemodeller. Med den nye kategori følger også en højere prisklasse, hvilket vil gøre den til den dyreste Nothing-telefon hidtil.

Selvom de præcise specifikationer endnu ikke er afsløret, kan vi forvente mere kraftfuld hardware og premium funktioner, der matcher dens nye position som flagskibsmodel. Flere detaljer ventes i forbindelse med lanceringen.

Læs også: Rygte: PlayStation 6 lanceres i 2027

Nothing Phone (3) præsenteres den 4. marts